ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΣΥΜΒΟΥΛΙΟ ΚΑΙ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ - Τεχνική αναπροσαρμογή για το 2003 των δημοσιονομικών προοπτικών με βάση την εξέλιξη του ΑΕΕ και των τιμών (Σημείο 5 της διοργανικής συμφωνίας της 6ης Μαΐου 1999 σχετικά με τη δημοσιονομική πειθαρχία και βελτίωση της διαδικασίας του προϋπολογισμού)

1. Η διοργανική συμφωνία της 6ης Μαΐου 1999 σχετικά με τη δημοσιονομική πειθαρχία και τη βελτίωση της διαδικασίας του προϋπολογισμού [1] περιέχει τον πίνακα των δημοσιονομικών προοπτικών για την ΕΕ-15 (παράρτημα I) και το ενδεικτικό δημοσιονομικό πλαίσιο για την ΕΕ-21 (παράρτημα II) το οποίο καταρτίστηκε με βάση την υπόθεση μιας διευρυμένης Ένωσης με έξι νέα κράτη μέλη από το 2002 (Κύπρος, Εσθονία, Ουγγαρία, Πολωνία, Τσεχία και Σλοβενία).

[1] ΕΕ C 172 της 18.6.1999, σ. 1.

Στο σημείο 15 της ΔΟΣ ορίζεται ότι η Επιτροπή προβαίνει κάθε χρόνο, πριν από την διαδικασία του προϋπολογισμού του οικονομικού έτους ν+1, στην τεχνική αναπροσαρμογή των δημοσιονομικών προοπτικών σε συνάρτηση με τη διαμόρφωση του Ακαθάριστου Εθνικού Προϊόντος (ΑΕΠ) της Ευρωπαϊκής Ένωσης και των τιμών.

Η ανακοίνωση αυτή έχει ως αντικείμενο την υποβολή στην αρμόδια για τον προϋπολογισμό αρχή του αποτελέσματος αυτής της τεχνικής αναπροσαρμογής των δημοσιονομικών προοπτικών για το οικονομικό έτος 2003.

2. Οι συνημμένοι πίνακες 1 και 2 παρουσιάζουν τις δημοσιονομικές προοπτικές για την ΕΕ-15 και το δημοσιονομικό πλαίσιο για την ΕΕ-21, προσαρμοσμένες σε τιμές 2003.

2.1. Το ανώτατο όριο των ιδίων πόρων

Η απόφαση του Συμβουλίου της 29ης Σεπτεμβρίου 2000 σχετικά με το σύστημα των ίδιων πόρων των Ευρωπαϊκών Κοινοτήτων [2] θα τεθεί σε ισχύ μόλις κυρωθεί από τα Κοινοβούλια των κρατών μελών. Αυτές οι διαδικασίες κύρωσης πρέπει να ολοκληρωθούν στις αρχές του 2002. Η απόφαση θα ισχύσει από την 1η Ιανουαρίου 2002 (1η Ιανουαρίου 2001, για ορισμένες διατάξεις).

[2] Απόφαση του Συμβουλίου της 29ης Σεπτεμβρίου 2000, σχετικά με το σύστημα των ίδιων πόρων των Ευρωπαϊκών Κοινοτήτων (2000/597/EK, Ευρατόμ), ΕΕ L 253, 7.10.2000, p.42.

Η απόφαση αυτή προβλέπει ότι, για την εφαρμογή της, το ΑΕΠ (Ακαθάριστο Εθνικό Προϊόν) ορίζεται ως ΑΕΕ (Ακαθάριστο Εγχώριο Εισόδημα), όπως προσδιορίζεται σύμφωνα με το ΕΣΟΛ 95 [3]. Επίσης, προβλέπει ότι το ανώτατο όριο των ίδιων πόρων, που εκφράζεται ως ποσοστό του ΑΕΕ, προσαρμόζεται κατά τέτοιο τρόπο ώστε να διατηρείται αμετάβλητο το ποσό χρηματοδοτικών πόρων που τίθενται στη διάθεση των Κοινοτήτων κατ'εφαρμογή του ΕΣΟΛ 95. Σύμφωνα με τις διατάξεις αυτής της απόφαση, η Επιτροπή προέβη στην προσαρμογή αυτή, τον Δεκέμβριο 2001, και διαβίβασε το αποτέλεσμα στην αρμόδια για τον προϋπολογισμό αρχή [4]. Το ανώτατο όριο των ίδιων πόρων από 1,27% του ΑΕΠ-15 γίνεται 1,24% του ΑΕΕ-15.

[3] Κανονισμός (ΕΚ) αριθ. 2223/96 του Συμβουλίου της 25ης Ιουνίου 1996, σχετικά με το ευρωπαϊκό σύστημα των εθνικών και περιφερειακών λογαριασμών της Κοινότητας - ΕΕ L 310 της 30.11.1996.

[4] Ανακοίνωση της Επιτροπής στο Συμβούλιο και το Ευρωπαϊκό Κοινοβούλιο σχετικά με την προσαρμογή του ανώτατου ορίου των ίδιων πόρων και του ανώτατου ορίου των πιστώσεων αναλήψεως υποχρεώσεων μετά από την έναρξη ισχύος της απόφασης 2000/597/EK, βλ. έγγραφο (COM(2001) 801 τελικό της 28.12.2001.

Για λόγους σαφήνειας, οι πίνακες 1 και 2 παρουσιάζουν τα αριθμητικά στοιχεία τα σχετικά με την τεχνική προσαρμογή για το 2003, τόσο σύμφωνα με το ΕΣΟΛ (δεύτερη έκδοση) όσο και το νέο σύστημα (ΕΣΟΛ 95).

2.2. Πίνακας δημοσιονομικών προοπτικών ΕΕ-15

Το συνολικό ανώτατο όριο των πιστώσεων ανάληψης υποχρεώσεων καθορίζεται για το 2003, σε 102.145 εκατ. ευρώ, ποσό το οποίο αντιπροσωπεύει το 1,07% του ΑΕΕ.

Το αντίστοιχο συνολικό ανώτατο όριο των πιστώσεων πληρωμών για την ΕΕ-15 ανέρχεται σε 102.767 εκατ. ευρώ, δηλαδή περίπου στο 1,08% του ΑΕΕ.

Με βάση το διαθέσιμο ποσό για την προσχώρηση, το συνολικό ανώτατο όριο σε πιστώσεις πληρωμών ανέρχεται σε 110.033 εκατ. ευρώ (περίπου 1,16 % του ΑΕΕ της ΕΕ-15), πράγμα το οποίο βάσει των τρεχουσών οικονομικών προβλέψεων, αφήνει ένα περιθώριο χαμηλότερο από το ανώτατο όριο των ίδιων πόρων που ισούται με 7.849 εκατ. ευρώ.

Όσον αφορά τα οικονομικά έτη 2000, 2001 και 2002, το ποσό του περιθωρίου ενημερώθηκε σε σχέση με τις προηγούμενες τεχνικές αναπροσαρμογές με βάση τις τελευταίες εκτιμήσεις του ΑΕΕ, ώστε να καταστούν εφικτές οι πολυετείς συγκρίσεις. Αντίθετα, τα ανώτατα όρια όσον αφορά τις αναλήψεις υποχρεώσεων και τις πληρωμές, όπως διαμορφώθηκαν μετά τις προσαρμογές, παραμένουν αμετάβλητα.

2.3. Το δημοσιονομικό πλαίσιο ΕΕ-21

Ελλείψει διαθέσιμης εκτίμησης του ΑΕΕ για κάθε μια από τις έξι υποψήφιες χώρες, λήφθηκε υπόψη το ΑΕγχΠ τους με βάση τα πιο πρόσφατα δεδομένα και προβλέψεις. Το συνολικό ΑΕγχΠ των εν λόγω χωρών εκτιμάται σε 402 δισεκατ. ευρώ, το 2003.

3. Ο πίνακας 3 παρουσιάζει τις μακροοικονομικές παραμέτρους που χρησιμοποιήθηκαν για την εν λόγω τεχνική αναπροσαρμογή. Οι παράμετροι αυτοί βασίστηκαν στα στοιχεία που εξέδωσε η Eurostat και στις πλέον πρόσφατες προβλέψεις που πραγματοποίησε η Επιτροπή σε συνεργασία με τους εθνικούς εμπειρογνώμονες (οικονομικοί προϋπολογισμοί, φθινόπωρο 2001)

Τα εν λόγω στοιχεία και προβλέψεις βασίζονται στο ευρωπαϊκό σύστημα εθνικών λογαριασμών που θεσπίστηκε το 1995 («ΕΣΟΛ 95»).

4. Ο χρησιμοποιηθείς τρόπος υπολογισμού για την αναπροσαρμογή συνίσταται στην εφαρμογή στον πίνακα των δημοσιονομικών προοπτικών (σε τιμές 1999):

- Ενός συνολικού αποπληθωριστή ύψους 8,243% που καλύπτει την περίοδο 2000-2003 για το ανώτατο όριο του τομέα 1 και, στο πλαίσιο του τομέα 2, για το ποσό "Διαρθρωτικά ταμεία", βάσει του άρθρου 15 της ΔΟΣ (κατ'αποκοπή συντελεστής 2% ετησίως).

- Του συνολικού αποπληθωριστή του ΑΕΕ σε ευρώ για την περίοδο 2000-2003, δηλαδή 8,56% επί των άλλων ανώτατων ορίων (πραγματικός αποπληθωριστής).

- Σύμφωνα με τις δημοσιονομικές προοπτικές που αποφασίστηκαν στο Ευρωπαϊκό Συμβούλιο του Βερολίνου, τον Μάρτιο του 1999, η νομισματική επιφύλαξη καταργείται από το 2003.

Όσον αφορά τις πληρωμές, η αναπροσαρμογή στηρίζεται στις εκτιμήσεις των ποσών σε πιστώσεις πληρωμών ανά τομέα, οι οποίες έγιναν κατά την κατάρτιση του πίνακα δημοσιονομικών προοπτικών σε τιμές 1999. Ο πίνακας που ακολουθεί περιγράφει λεπτομερώς τον τρόπο υπολογισμού:

>ΘΕΣΗ ΠIΝΑΚΑ>

Δεδομένου ότι πρόκειται για πιστώσεις πληρωμών που είναι διαθέσιμες για την προσχώρηση, οι πληρωμές που υπάγονται στον τομέα 1 αναπροσαρμόστηκαν βάσει ενός συνολικού αποπληθωριστή 8,243%. Στο πλαίσιο των "λοιπών δαπανών" περιλαμβάνονται οι πιστώσεις που αφορούν διαρθρωτικές ενέργειες στις οποίες εφαρμόσθηκε συνολικός αποπληθωριστής 8,243% και οι πληρωμές που υπάγονται στους τομείς 3 και 5 στις οποίες εφαρμόσθηκε συνολικός αποπληθωριστής 8,5569%.

Ο ενδεικτικός πίνακας του δημοσιονομικού πλαισίου των 21 (βλ. πίνακα 2) αναπροσαρμόστηκε κατά τον ίδιο τρόπο. Όσον αφορά τις πιστώσεις ανάληψης υποχρεώσεων του τομέα 8 "Διεύρυνση", οι πιστώσεις που αφορούν τη γεωργία και τα διαρθρωτικά ταμεία αναπροσαρμόστηκαν βάσει του συνολικού αποπληθωριστή 8,243%, και οι πιστώσεις που αφορούν τις εσωτερικές πολιτικές και την διοίκηση αποτέλεσαν αντικείμενο αναπροσαρμογής με συνολικό αποπληθωριστή 8,5569%. Οι πιστώσεις που αντιστοιχούν στον τομέα αυτό αναπροσαρμόστηκαν με τον ίδιο τρόπο υπολογισμού όπως οι διαθέσιμες πιστώσεις πληρωμών για την προσχώρηση που αναφέρονται στον πίνακα των δημοσιονομικών προοπτικών.

5. Η γεωργική κατευθυντήρια γραμμή υπολογίστηκε σύμφωνα με τις διατάξεις του άρθρου 3 του νέου κανονισμού του Συμβουλίου σχετικά με τη δημοσιονομική πειθαρχία [5] (βλ. πίνακα 4).

[5] Κανονισμός (ΕΚ) αριθ. 2040/2000 του Συμβουλίου της 26ης Σεπτεμβρίου 2000, ΕΕ των ΕΚ L 224 της 29 Σεπτεμβρίου 2000, σ. 27

Τα ποσά όσον αφορά τις εισφορές ζάχαρης και ισογλυκόζης, τις επιστροφές επισιτιστικής βοήθειας και τις επιστροφές ζάχαρης ΑΚΕ, βασίζονται στο στάδιο αυτό στα ποσά που είναι εγγεγραμμένα στον προϋπολογισμό 2002 και λαμβάνουν υπόψη τη μεταρρύθμιση της ΚΟΑ στον τομέα της ζάχαρης που θεσπίστηκε, το 2001. Σύμφωνα με την απόφαση σχετικά με τη δημοσιονομική πειθαρχία, το οριστικό επίπεδο της κατευθυντήριας γραμμής - όσον αφορά αυτά τα ειδικά στοιχεία - θα καθορισθεί κατά την παρουσίαση του ΠΠ 2003.

Το ποσό της Γεωργικής Κατευθυντήριας Γραμμής καθορίζεται προσωρινά [6] σε 52.177 εκατ. ευρώ, για το 2003.

[6] Δηλαδή, περιθώριο 2.038 εκατ. ευρώ σε σχέση με το σύνολο των δαπανών οι οποίες, σύμφωνα με τον κανονισμό που αφορά τη δημοσιονομική πειθαρχία, περιλαμβάνονται στην κατευθυντήρια γραμμή (τομέας 1, "Γεωργία" της προενταξιακής ενίσχυσης του τομέα 7, τα διαθέσιμα ποσά για την προσχώρηση στο πλαίσιο της γεωργίας).

6. Όσον αφορά τον τομέα 5, σε μία παραπομπή στον πίνακα των δημοσιονομικών προοπτικών διευκρινίζεται ότι τα ποσά για συνταξιοδοτικές δαπάνες που λήφθηκαν υπόψη στο πλαίσιο του ανώτατου ορίου του εν λόγω τομέα, υπολογίζονται αφού αφαιρεθούν οι συνεισφορές του προσωπικού του αντιστοίχου καθεστώτος, εντός του ορίου των 1.100 εκατ. ευρώ σε τιμές 1999, για την περίοδο 2000-2006. Όπως επισημαίνεται στην ανακοίνωση της Επιτροπής σχετικά με την τεχνική αναπροσαρμογή για το 2000 [7], η διάταξη αυτή πρέπει να ερμηνευθεί ως επιβάλλουσα διπλό περιορισμό στο ποσό κατά το οποίο μειώνονται οι δαπάνες που αφορούν τις συντάξεις για την εφαρμογή του ανωτάτου ορίου αυτού του τομέα:

[7] SEC(1999)847 τελικό, παράγραφος 6.

- Κάθε χρόνο το ποσό αυτό δεν μπορεί να υπερβαίνει τις συνεισφορές που είναι εγγεγραμμένες στα έσοδα του προϋπολογισμού. Για το 2003, το ποσό των συνεισφορών αυτών εκτιμάται προσωρινά [8] σε 178 εκατ. ευρώ, δηλαδή σε 163 εκατ. ευρώ, σε τιμές 1999, βάσει του συνολικού αποπληθωριστή 8,5569%, που λήφθηκε εξάλλου υπόψη για την αναπροσαρμογή του ανωτάτου ορίου του τομέα.

[8] Εφαρμογή του προβλεπόμενου αποπληθωριστή για το 2003, με βάση το ποσό των συνεισφορών που είναι εγγεγραμμένες στον προϋπολογισμό 2002 (175 δισεκατ. ευρώ).

- Το σύνολο των μειώσεων αυτών κατά την περίοδο 2000-2006, δεν μπορεί να υπερβεί τα 1.100 εκατ. ευρώ, σε τιμές 1999, δηλαδή τα 157 εκατ. ευρώ σε ετήσιο μέσο όρο (170 εκατ. ευρώ, σε τιμές 2003).

Δεδομένου ότι οι διοικητικές δαπάνες επαναλαμβάνονται γενικώς και για να αποφευχθεί η χρησιμοποίηση στην αρχή της χρονικής περιόδου περιθωρίου το οποίο δεν θα είναι πλέον συνολικά διαθέσιμο αργότερα, θα πρέπει να λαμβάνεται υπόψη κάθε χρόνο το χαμηλότερο όριο, δηλαδή, για το 2003, το ανώτατο ποσό των 170 εκατ. ευρώ, σε τρέχουσες τιμές.

7. Στο σημείο 10, εδάφιο 5, της ΔΟΣ προβλέπεται ότι οι πληροφορίες σχετικά με πράξεις που δεν περιλαμβάνονται στον γενικό προϋπολογισμό, καθώς και η προβλεπόμενη εξέλιξη των διαφόρων κατηγοριών ιδίων πόρων της Κοινότητας αναφέρονται ενδεικτικά και αποτελούν αντικείμενο ετήσιας ενημέρωσης κατά την τεχνική αναπροσαρμογή των δημοσιονομικών προοπτικών.

Στους συνημμένους πίνακες 5.1 έως 5.3 περιλαμβάνονται οι πληροφορίες αυτές, ενημερωμένες με βάση τις πλέον πρόσφατα διαθέσιμες εκτιμήσεις. Οι πληροφορίες αυτές, αφορούν το ΕΤΑ, τον επιχειρησιακό προϋπολογισμό της ΕΚΑΧ και τη δομή των ιδίων πόρων, αντίστοιχα.

8. Η Επιτροπή θα υποβάλει στην αρμόδια για τον προϋπολογισμό αρχή την πρότασή της για την προσαρμογή των δημοσιονομικών προοπτικών η οποία συνδέεται με τους όρους εκτέλεσης, σύμφωνα με τα σημεία 16 έως 18 της διοργανικής συμφωνίας, μόλις εκδοθούν τα αποτελέσματα της εκτέλεσης του προϋπολογισμού για το οικονομικό έτος 2001 (μέσα Φεβρουαρίου 2002).

>ΑΝΑΦΟΡΑ ΣΕ ΓΡΑΦΗΚΟ>

>ΑΝΑΦΟΡΑ ΣΕ ΓΡΑΦΗΚΟ>

>ΑΝΑΦΟΡΑ ΣΕ ΓΡΑΦΗΚΟ>

>ΑΝΑΦΟΡΑ ΣΕ ΓΡΑΦΗΚΟ>

>ΑΝΑΦΟΡΑ ΣΕ ΓΡΑΦΗΚΟ>